OpenLLM-France/wikimedia huggingface dataset:
# Odó Hurtado i Martí

Odó Hurtado i Martí (Barcelona 1902 - 1965) fou un escriptor català, fill del polític Amadeu Hurtado i Miró.
Estudià dret a la Universitat de Barcelona i milità a Acció Catalana. En proclamar-se la Segona República Espanyola fou elegit regidor de l'Ajuntament de Barcelona i nomenat tinent d'alcalde; des d'aquest càrrec visqué de prop els Fets d'Octubre del 1934, pels quals fou empresonat al vaixell Uruguay. Durant la Guerra Civil Espanyola s'exilià a França i més tard s'establí a Mèxic, on hi treballà com a dependent de llibreria i més tard sotsdirector del Banco de la Propiedad. Col·laborà assíduament a Pont Blau i hi publicà contes. La seva narrativa té poc en compte la vida d'exili i s'inspirava en el món social i polític conegut abans de la guerra, sobretot en l'ambient de la burgesia barcelonina. Tornà intermitentment a Barcelona, on publicà algunes novel·les i guanyà el Premi Narcís Oller de 1954, el Premi Fastenrath de 1957 i fou finalista del Premi Sant Jordi de 1962.

## Obres

* Unes quantes dones (1955)
* L'Araceli Bru (1958)
* Es té o no es té (1958)
* Un mite (1959)
* La condemna (1961)
* Desarrelats (1964)

## Referències

* 1 2 «Odó Hurtado i Martí». Gran Enciclopèdia Catalana. Barcelona: Grup Enciclopèdia Catalana.
* 1 2 «Hurtado i Martí, Odó». Institució de les Lletres Catalanes (ILC). [Consulta: 9 juliol 2016].
* ↑ «Nuevo consejero municipal» (en castellà). La Vanguardia, 17-12-1936. [Consulta: 31 gener 2017].
# Notropis harperi

Notropis harperi és una espècie de peix cipriniforme de la família dels ciprínids. Els adults poden assolir fins a 6 cm de longitud total.
Es troba a Nord-amèrica.

## Referències

* 1 2 Froese, Rainer; Reyes, Rodolfo B. «Notropis harperi Fowler, 1941 Redeye chub» (en anglès). Fishbase, s.d. [Consulta: 5 juliol 2021].
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205
# Notropis hudsonius

Notropis hudsonius és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis hudsonius» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nombre de Marangoni

El Nombre de Marangoni (Mg) és un nombre adimensional anomenat així en honor del científic italià Carlo Marangoni. El nombre de Marangoni és proporcional al quocient entre les forces (tèrmiques) de tensió superficial i les forces viscoses. És aplicable, per exemple, en els càlculs del comportament del combustible en tancs de vehicles espacials o en la investigació referent a bombolles i escumes.
Es defineix com:
    $\mathrm {Mg} =-{\frac {d\sigma }{dT}}{\frac {1}{\eta \alpha }}\cdot L\cdot \Delta T$
on
* $\sigma$: tensió superficial
* $L$: longitud característica
* $\alpha$: difusivitat tèrmica
* $\eta$ - viscositat dinàmica
* $\Delta T$: gradient de temperatura difference

## Vegeu també

* Efecte Marangoni
# Okordies

Els okordies (o okodies) són els membres d'un clan ijaw que viuen al LGA de Yenagoa, a l'estat de Bayelsa, al sud de Nigèria. Els okordies parlen la llengua ijaw okodia.

## Població i religió

El 60% dels 8.100 okordies són cristians; d'aquests, el 70% són protestants i el 30% catòlics; el 40% dels okordies restants creuen en religions tradicionals africanes.

## Referències

* 1 2 okodia al joshuaproject
* ↑ okodia a l'ethnologue
# Okunivka

Okunivka (en (ucraïnès) Окунівка, en rus: Окунёвка) és un poble de la República Autònoma de Crimea, a Ucraïna, que el 2014 tenia 522 habitants. Pertany al districte de Txornomórske. Fins al 1948 la vila es deia Tarpantxí i Beixí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Расписание автобусов по автобусной остановке Хмелево, поворот». rasp.yandex.ru. [Consulta: 1r desembre 2016].
# OpenMx

OpenMx és un programa de codi obert per anàlisis estadístiques amb modelització d'equacions estructurals, una metodologia avançada d'anàlisi multivariant. Funciona com una extensió del llenguatge de programació matemàtica R, la qual cosa li permet ser multiplataforma funcionant tant amb sistemes operatius Linux, Mac OS com Windows.

## Descripció general i característiques

L'OpenMx és una llibreria per a R amb funcions i optimitzacions per implementar de forma ràpida i senzilla model d'equacions estructurals. Aquests poden utilitzar tant dades directes com matrius de correlacions o covariants, així com combinacions de dades contínues i ordinals. Els models es poden programar tant en forma de "camins" -amb la funció específica mxPath- o per "matrius" utilitzant les extensions típiques de R a través de mxMatrix i mxAlgebra.

## Sintaxi

Aquest és un exemple del codi per implementar, calcular i mostrar un resum per estimar un model de camí d'un factor amb 5 indicadors:

## Referències

* ↑ S. Boker, M. Neale, H. Maes, M. Wilde, M. Spiegel, T. Brick, J. Spies, R. Estabrook, S. Kenny, T. Bates, P. Mehta and J. Fox. (2011). OpenMx: An Open Source Extended Structural Equation Modeling Framework. Psychometrika, 76, «Enllaç».

## Enllaços externs

* OpenMx - Lloc web oficial
# OpenOffice.org Base

OpenOffice.org Base és una aplicació que forma part de la suite d'ofimàtica OpenOffice.org des de la versió 2. És comparable amb el programari Microsoft Access de la suite ofimàtica Microsoft Office de Microsoft: gestió de bases de dades. La principal diferència és que Base és programari lliure (GNU) i es pot descarregar des d'Internet de manera totalment gratuïta.
Base integra la manipulació de base de dades amb l'OpenOffice.org. És possible crear i modificar taules, formularis, consultes i informes bé sigui fent servir el sistema gestor de bases de dades HSQL que s'inclou amb el programa o bé sigui emprant qualsevol altre. L'aplicació proporciona diferents assistents, vistes de disseny, i vistes en mode SQL per als usuaris principiants i més avançats.

## Característiques

Base inclou una versió completa del SBDG HSQL que registra totes les dades en fitxers amb format XML. També es pot accedir de forma nativa a fitxers DBase per a realitzar treballs simples.
Per a tasques més avançades, Base proporciona suport natiu per a diferents bases de dades (Adabas D, ADO, Microsoft Access, MySQL), o qualsevol altra base de dades si es fan servir els connectors ODBC i JDBC. També suporta les agendes LDAP, Microsoft Outlook, Microsoft Windows i Mozilla.
Tota la suite ofimàtica OpenOffice.org és multiplataforma. Els principals sistemes operatius en els quals pot funcionar són Microsoft Windows, Linux i Solaris; també s'ha programat una versió per Mac OS X.

## Vegeu també

* OpenOffice.org
* Sistema de gestió de bases de dades
* Base de dades
* LibreOffice Base
* Microsoft Access
* BASAP, un gestor de bases de dades relacionals multiplataforma (PHP)

## Enllaços externs

* Manuals i tutorials de l'OpenOffice.org en català Arxivat 2007-09-26 a Wayback Machine.
# Organització Popular Pan-Amhàrica

L'Organització Popular Pan-Amhàrica (All Amhara People’s Organization, AAPO) és un partit polític d'Etiòpia establert el 1992; el fundador i primer líder fou el metge Asrat Woldeyes, que es diu que era el metge privat de l'emperador. Defensa els drets de la nació amhara. Després de 1991 els amhares foren perseguits acusats de defensar la dominació del Derg el qual era considerat pro-amhàric i opressor de les altres nacions; hi va haver diverses matances i especialment a Oròmia. D'aquestos fets va sorgir l'AAPO, que no va tenir el suport de les elits amhares que es consideraven primàriament com etíops a causa dels nombrosos matrimonis interètnics i de l'ús de l'amhàric com a llengua nacional comuna.
L'agost del 2002, l'AAPO es va transformar de partit ètnic a partit estatal (no ètnic) agafant el nom de Partit Unit Panetíop (AEUP All Ethiopia Unity Party) si bé una part del partit (minoritària) en va quedar fora i va conservar l'antic nom sota la direcció de Kegnazmach Nekatibeb i Ali Indris, i el seu caràcter ètnic.. El líder del AEUP era llavors Hailu Shawel. Per les eleccions del 2005 l'AEUP va negociar participar amb la Coalició per la Unitat i la Democràcia (CUD, Coalition for Unity and Democracy) i a les discutides eleccions del 15 de maig de 2005, aquesta coalició va obtenir 109 escons dels 527 del Consell Popular de Representants. L'AAPO va formar part de l'altra coalició, les Forces Democràtiques Unides Etíops (United Ethiopian Democratic Forces UEDF) que van obtenir 52 escons. Cap de les dues branques va participar en les eleccions del 2010.

## Bibliografia

* B. Wondwosen Teshome, Ethiopian Opposition Political Parties and Rebel Fronts: Past and Present, International Journal of Human and Social Sciences 4:1, 2009
# PLD

PLD té els següents significats:
* PLD de l'anglès Programmable logic device o dispositiu lògic programable
* PLD Space (de l'acrònim en anglès de Payload), empresa desenvolupadora de vehicles de llançament reutilitzables amb seu a Elx, al Baix Vinalopó
* Partit Liberal Democràtic del Japó, partit polític del Japó
* Partit Liberal Democràtic de Rússia, partit polític de Rússia
* Partit Liberal Democràtic (Angola), partit polític d'Angola
* Partit Liberal Democràtic (Macedònia del Nord), partit polític de Macedònia del Nord
* Partit Liberal Democràtic (França), partit polític de França
* Partit Liberal Democràtic (Xile), partit polític històric de Xile
* Partit Liberal Democràtic (Romania), partit polític històric de Romania
* Partit Liberal Democràtic (Itàlia), partit polític històric d'Itàlia
* Partit Liberal Democràtic d'Espanya (1913), partit polític històric d'Espanya
* Partit Liberal Demòcrata, partit polític històric d'Espanya
* Partit per les Llibertats i el Desenvolupament, partit polític del Txad
* Partit de l'Alliberament Dominicà (del seu nom en castellà Partido de la Liberación Dominicana), partit polític de la República Dominicana
* Panzer-Lehr-Division, divisió Panzer del Heer alemany a la Segona Guerra Mundial
* Polish Linux Distribution, distribució de programari Linux originada a Polònia
* Dispositiu lògic programable (del seu nom en anglès Programmable Logic Device), circuit integrat lògic que pot ésser programat
* Problema del logaritme discret, problema relatiu a la cerca de logaritmes discrets, útil en criptografia
* Deposició per làser polsat (del seu nom en anglès Pulsed Laser Deposition), mètode per obtenir làmines primes utilitzant làser polsat
* Fosfolipasa D (del seu nom en anglès PhosphoLipase D), enzim que hidrolitza la fosfatidilcolina
* Pld també és l'abreviatura de la polidimita, mineral de la classe dels sulfurs
* pld també és el codi ISO 639-3 del polari, argot parlat a Anglaterra
# PLI

PLI té els següents significats:
* Partit Liberal Italià, partit polític d'Itàlia
* PL/I (acrònim en anglès de Programming Language 1), llenguatge de programació històric d'IBM
# Oscil·lador de quars

Un oscil·lador de quars és aquell oscil·lador que inclou un cristall de quars en el seu circuit de realimentació (o bé un ressonador piezoelèctric).

## Característiques

L'oscil·lador de cristall es caracteritza per la seva estabilitat de freqüència i puresa de fase, donada pel ressonador.
La freqüència és estable enfront de variacions de la tensió d'alimentació. La dependència amb la temperatura depèn del ressonador, però un valor típic per cristalls de quars és de 0 '005% del valor a 25 °C, al marge de 0 a 70 °C.
Aquests oscil·ladors admeten un petit ajust de freqüència, amb un condensador en sèrie amb el ressonador, que aproxima la freqüència d'aquest, de la ressonància sèrie a la ressonància paral·lela. Aquest ajust es pot utilitzar en els VCO per a modular la seva sortida.

## Referències

* ↑ «Oscilador de cristal» (en castellà), 18-03-2018. [Consulta: 18 abril 2019].
* ↑ «Diccionari de telecomunicacions | TERMCAT». [Consulta: 18 abril 2019].
* ↑ «Oscilador con Cristal de Cuarzo». [Consulta: 18 abril 2019].

## Vegeu també

* Oscil·lador
* Piezoelectricitat
# Pamfílides

Pamfílides (en llatí: Pamphilidas, en grec antic: Παμφιλίδας) va ser un almirall de l'illa de Rodes, nomenat junt amb Eudam comandant de la flota ròdia en la guerra contra Antíoc III el Gran després de la derrota i mort de Pausístrat l'any 190 aC.
Era un home prudent i en una conferència amb el general romà Luci Emili Regil, a Vèlia, es va inclinar per la pau. Una mica després, junt amb Eudam, va anar a trobar la flota que Hanníbal havia mobilitzat a Fenícia en suport del rei selèucida; les dues flotes es van trobar a Side, a Pamfília, i els rodis van guanyar la batalla, però les dissensions entre els dos caps rodis van impedir que fos decisiva. Llavors Pamfílides amb un esquadró va anar cap a les costes de Síria. Ja no torna a ser esmentat, excepte passim a l'obra de Polibi i de Livi.

## Referències

* ↑ Smith, William; Bunbury, Edward Herbert. «Pamphilidas». A: Dictionary of Greek and Roman Biography and Mythology (en anglès). vol. 3. Boston: Walton and Maberly, 1870, p. 102.
# PSPad

PSPad és un editor de text gratuït i un editor de codi font que s'utilitzen per als programadors. Publicat per primera vegada el 2001, aquest programari és produït per un sol desenvolupador txec, Jan Fiala, per a la plataforma Windows.
PSPad té moltes funcions orientades al desenvolupament de programari, com ara el ressaltat de sintaxi i l'edició hexadecimal, i està dissenyat com una GUI universal per editar molts idiomes, inclosos PHP, Perl, HTML, Java, etc. Integra l'ús de molts formats de projecte per gestionar i guardar diversos fitxers. El PSPad també edita textos codificats per UTF-8. Altres característiques inclouen l'autoompleció, les pestanyes, el client FTP i la cerca/substitució mitjançant expressions regulars.
La interfície PSPad es basa en el MDI amb pestanyes per editar diversos fitxers i una millor obertura de la manipulació de documents.
El programari està empaquetat a punt per executar, de manera que no cal executar cap instal·lador, i és semi portàtil.

## Referències

* ↑ the PSPad web site's page on features Arxivat 2007-09-10 a Wayback Machine.
* ↑ «Well Done Software's review of PSPad». Arxivat de l'original el 2004-07-16. [Consulta: 31 desembre 2018].
# PSR B1620-26c

PSR B16220-26c és un planeta extrasolar que gira al voltant de PSR B1620-26 a la constel·lació de Scorpius.
A principis dels anys 1990, un grup d'astrònoms conduïts per Donald Backer, estudiant el que ells van pensar que era un púlsar binari, van determinar que un tercer objecte era necessari per explicar els canvis de Doppler observats. Els efectes gravitacionals del planeta sobre l'òrbita del púlsar i la nana blanca van ser mesurats en el transcurs de diversos anys, donant una estimació de la massa del tercer objecte, massa petit per ser una estrella. La conclusió que el tercer objecte era un planeta va ser anunciada per Stephen Thorsett i els seus col·laboradors l'any 1993.

## Referències

* 1 2 «The triple pulsar system PSR B1620-26 in M4» (en anglès). Letters of the Astrophysical Journal, 1999, pàg. 763–770. DOI: 10.1086/307771.
# Ozdín

Ozdín és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1279.
# Parc Nacional Tajik

El Parc nacional Pamir (també conegut com a Pamersky o Pamirsky) és un parc nacional i parc natural situat a l'est del Tadjikistan. S'estén per més de 2,6 milions d'hectàrees, equivalent a l'11% de la superfície total del Tadjikistan. Inclou parts de les muntanyes del Pamir. Està inscrit a la llista del Patrimoni de la Humanitat des del 2013.

## Referències

* ↑ «Tajik National Park (Mountains of the Pamirs». UNESCO. [Consulta: 2 gener 2021].
# Paco Cabezas

Francisco Cabezas (La Puebla de Cazalla, Sevilla, 11 de gener de 1978) és un guionista i director de cinema espanyol. Després d'alguns projectes underground, la seva carrera com a director va començar als vint-i-nou anys, amb el curtmetratge Carne de neón. Tot i que feia anys que desenvolupava la seva tasca creativa com a guionista, la seva òpera prima, Aparecidos, un thriller que barreja terror i drama social, no va veure la llum fins a l'any 2007. El seu segon llargmetratge, Carne de neón, es va estrenar a Espanya 21 de gener de 2011. Actualment viu a Los Angeles, on treballa com a director i guionista. Els seus últims treballs són Tokarev, protagonitzada per Nicolas Cage, i Mr. Right.

## Filmografia
### Com a director

* 2000 - Invasión Travesti
* 2005 - Carne de neón - curtmetratge
* 2007 - Aparecidos
* 2011 - Carne de neón
* 2013 - Tokarev
* 2014 - Mr. Right
* 2015 - Penny Dreadful - sèrie de TV
* 2015 - Into the Badlands - sèrie de TV
* 2016 - Dirk Gently's Holistic Detective Agency - sèrie de TV
* 2017 - The Alienist (2 episodis) - sèrie de TV
* 2017 - The Strain (1 episodi) - sèrie de TV
* 2017 - American Gods - sèrie de TV
* 2019 - Penny Dreadful: City of Angels
* 2019 - Adiós
* 2022 - La novia gitana

### Com a guionista

* 2000 - Invasión Travesti
* 2005 - Carne de neón - curtmetratge
* 2007 - Aparecidos
* 2008 - Sexykiller, morirás por ella
* 2009 - Spanish Movie
* 2010 - Bon appétit
* 2011 - Carne de neón
* 2017 - American Gods
* 2019 - Penny Dreadful: City of Angels

## Referències

* ↑ «Paco Cabezas».
* ↑ Lucas, Beatriz «Victoria Abril rueda 'Carne de neón', su primer cortometraje» (en castellà). El País [Madrid], 10-11-2005. ISSN: 1134-6582.
* ↑ «Aparecidos (2007)» (en castellà). [Consulta: 13 desembre 2022].
* ↑ «Carne de neón (2010)» (en castellà). [Consulta: 13 desembre 2022].
* ↑ «Paco Cabezas, el sevillano que conquista las series americanas» (en castellà), 25-04-2017. [Consulta: 13 desembre 2022].

## Enllaços externs

* Instagram de Paco Cabezas (Actiu en 2020)
* Blog de Paco Cabezas (Sense actualitzar des de 2013)
* Invasión travesti
# Parc Nacional del Huascarán

El Parc Nacional del Huascarán, declarat com a espai natural protegit, l'1 de juliol de 1975 se situa al departament peruà d'Áncash, famós per tenir al seu territori a 16 cims nevats per sobre dels 6.000 msnm i el cim més alt del Perú i de tota la zona intertropical: el massís nevat Huascarán del qual obté el nom.
Es troba inscrit a la llista del Patrimoni de la Humanitat des del 1985. I també com a Reserva de la Biosfera des del 1977.

## Referències

* ↑ Centre, UNESCO World Heritage. «Huascarán National Park» (en anglès). [Consulta: 29 desembre 2020].
# Parc Nacional del Kilimanjaro

El Parc Nacional del Kilimanjaro és un Parc Nacional de Tanzània, situat a 300 quilòmetres al sud de la línia equatorial, a la regió de Kilimanjaro, a Tanzània. Està situat prop de la ciutat de Moshi i inclou la totalitat de la muntanya Kilimanjaro per sobre de la línia d'arbres i l'estatge montà que l'envolta per sobre de 1.820 metres. Cobreix una àrea de 1.688 km².
El parc va generar 51 milions USD en ingressos el 2013, la segona major quantitat de qualsevol altre parc nacional de Tanzània.
Està inscrit a la llista del Patrimoni de la Humanitat des del 1987.

## Història

A principis del segle xx, el Kilimanjaro i els boscos adjacents van ser declarats com una reserva de caça pel govern colonial alemany. El 1921, va ser designada com una reserva forestal. El 1973, la muntanya per sobre de la línia d'arbres (prop de 2.700 metres) va ser reclassificat com a parc nacional. El parc va ser declarat com a Patrimoni de la Humanitat de la UNESCO el 1987. El 2005, el parc va ser ampliat per incloure tot el bosc montà, que havia estat part de la Reserva Forestal Kilimanjaro.

## Referències

* ↑ Centre, UNESCO World Heritage. «Kilimanjaro National Park» (en anglès). [Consulta: 26 febrer 2021].
# Palau d'Esports de Torrevella

El Palau d'Esports de Torrevella (oficialment, i en castellà: Polideportivo Su Alteza Real Infanta Cristina) és un pavelló esportiu de Torrevella, Baix Segura. És usat principalment per a jugar-hi a handbol i és la seu del CB Torrevella. El pavelló té capacitat per a 4.500 espectadors.

## Enllaços externs

* Torrevella, vídeo de la ciutat.
# Palau d'Estiu d'Elisabet Petrovna

El Palau d'Estiu (en rus: Ле́тний дворе́ц) foren dos palaus barrocs de fusta construïts per Francesco Rastrelli al camp de Mart darrere del jardí d'estiu a Sant Petersburg. Tots dos edificis han desaparegut.

## Primer palau

L'any 1730 Rastrelli va dissenyar el primer palau de fusta per a l'emperadriu Anna. Es tractava d'una estructura d'una sola planta, amb 28 habitacions, un ampli vestíbul central i un sistema de vies fluvials interiors.
Després de l'ascens al tron rus d'Elisabet Petrovna el 1741, aquesta encarregà a Rastrelli que enderroqués el palau del seu predecessor i que hi construís una residència «a l'estil venecià».

## Segon palau

El nou Palau d'Estiu, acabat el 1744, fou la residència principal de l'emperadriu Elisabet a la capital russa. Era un gran i imponent edifici de parets malva amb 160 habitacions daurades, església adjacent i una font de cascada. A la dècada de 1750 s'afegí al conjunt del recinte un pavelló Hermitage i una òpera.
El 1762 Caterina la Gran traslladà la seva cort al Palau d'Hivern, de nova construcció, posant fi a l'antiga residència. Un any després de la seva mort el 1796, l'emperador Pau (que hi havia nascut el 1754) va ordenar que el palau ruïnós fos enderrocat i el va substituir per una nova residència, el castell Mikhàilovski.

## Bibliografia

* Summer Palace in Encyclopaedia of St. Petersburg
* Шварц В.С. Архитектурный ансамбль Марсова поля. — Л: Искусство. Ленинградское отделение, 1989.
* Каталог Франческо Бартоломео Растрелли. — СПб: Лицей, 2000.